.::MPJAP-CMCLDP::.
प्रायोगिक कार्य हेतु प्रत्येक छात्र द्वारा एक गांव यथा संभव अपने गांव को अपनी प्रयोगशाला के रूप में चिन्हित किया गया है जिसमें वे सम्पूर्ण शैक्षणिक वर्ष के दौरान मेंटर्स के निर्देशन में प्रायोगिक कार्य कर रहे है। प्रायोगिक कार्य के अंतर्गत सम्पूर्ण शैक्षणिक वर्ष के दौरान छात्रों द्वारा समग्र स्वच्छता एवं साफ-सफाई विषय पर एक क्षेत्रीय कार्य (Field Work) किया जाना है। इस हेतु छात्रों द्वारा अपनी प्रयोगशाला ग्राम में बेस लाईन सर्वे कर शौचालयों एवं गंदगी की स्थिति की जानकारी एकत्रित की गई है। उक्त जानकारी के आधार पर छात्र अपनी-अपनी प्रयोगशाला ग्राम में शौचालय विहीन परिवारों से सम्पर्क कर उनसे शौचालय निर्माण हेतु ग्रामो में आवेदन फार्म भरवाकर मुख्य कार्यपालन अधिकारी, जनपद पंचायत को स्वीकृति हेतु प्रेषित करेगें साथ ही छात्र अपने अपने ग्रामों में ऐसे शौचालय युक्त परिवार जो शौचालय का उपयोग नही कर रहें हो, को शौचालयों के उपयोग हेतु अभियान के माध्यम से प्रेरित एवं जागरूक करेगें। शैक्षणिक वर्ष के समापन पर छात्रों द्वारा अपनी-अपनी प्रयोगशाला ग्रामों का पुनः एंड लाईन सर्वे कर शौचालयों के निर्माण एवं उपयोग की स्थिति का आंकलन किया जायेगा जिसके आधार पर उनके द्वारा वर्ष भर किये गये प्रयासों के परिणामों की जानकारी प्राप्त् हो सकेगीं। वर्तमान मे प्रदेश के 20 जिलों मे चिहिंत 89 अनुसूचित जनजाति विकासखण्‍डों मे समग्र स्‍वच्‍छता एवं साफ-सफाई अभियान विषय पर छात्रों द्वारा फील्‍ड वर्क किया जा रहा है। अनुसूचित जनजाति विकासखण्‍डों मे कुल 2,993 छात्रों का चयन कर उन्हे प्रयोगशाला के रूप में 2,727 ग्रामों का आवंटन किया गया है। 2,727 ग्रामों के 857915 परिवारों मे व्‍यक्तिगत, सार्वजनिक एवं सामुदायिक भवनों/स्‍कूलों में शौचालयों की उपलब्‍धता एवं उपयोग की स्थिति का आंकलन हेतु सर्वे कार्य कराया गया। जिसकी रिपोर्ट देखने हेतु क्लिक करें।
प्रदत्त कार्य (Assignments)
क्रमाँक माह प्रदत्त कार्यों की संख्या विषय
1 नवम्‍बर 2 पर्यावरण और वन्‍य जीव संरक्षण का महत्‍व एवं जागरूकता।
2 साक्षरता अभियान के तहत निरक्षर की पहचान करना, उन्‍हें साक्षरता अभियान से जोड़ना।
3 दिसम्‍बर 2 ग्रामीणों को उनके अधिकार से परिचित कराते हुये उन्‍हें जागरूक करना।
4 सामाजिक समरसता हेतु कार्य करना।
5 जनवरी 2 शासन के समस्‍त विभागों की शासकीय योजनाओं का प्रचार-प्रसार।
6 ग्रामीणों मे आहार पोषण के प्रति जागरूकता एवं कुपोषण दूर करने हेतु कार्य करना।
7 फरवरी 2 ग्रामीणों मे बीमारी न हो इस हेतु बीमारियों की रोकथाम के उपायों पर जागरूकता लाने हेतु कार्य।
8 ग्रामीणों को स्‍वच्‍छता के प्रति जागरूक कर स्‍वच्‍छता के विभिन्‍न घटकों के बारे मे समझाइश देना।
9 मार्च 1 राष्‍ट्रीय महापुरूषो के जीवन एवं उनके राष्‍ट्र के प्रति योगदान से परिचित करवाना एवं जन्‍म से लेकर मृत्‍यु तक आवश्‍यक शासकीय दस्‍तावेजों के बनाने की प्रक्रिया को समझाना तथा कम से कम दो दस्‍तावेजों को ग्रामीणों के लिये शतप्रतिशत बनावाना।
10 अप्रैल 1 जल संरक्षण के महत्‍व एवं गांव मे स्थिति जलाशयों के संरक्षण एवं संवर्धन हेतु कार्य करना।